Кожны раз пры сустрэчах Аркадзь Адамавіч горача цікавіўся ўніверсітэтам, з вялікім задавальненнем сустракаўся са студэнтамі, выкладчыкамі, навукоўцамі, пры гэтым не толькі распавядаў, але цікавіўся ўзроўнем падрыхтоўкі, задаваў шмат пытанняў студэнтам. Што іх хвалюе? Якія курсы лекцый іх найболей цікавяць? Чаму? Якія віды прызаробку лепшыя? Як праводзяць канікулы? Які працэнт студэнтаў падчас вучобы стварае сем’і? Дзе збіраюцца выкарыстоў­ваць атрыманыя ва ўніверсітэце веды? Як шмат ахвотнікаў з’ехаць працаваць за мяжу? Ці шмат ахвотнікаў ісці ў навуку? Паступаць у аспірантуру?